Eskom: Govender bedank ook ná heraanstellingArgieffoto: GCIS Prish Govender, Eskom se voormalige waarnemende hoof vir groepskapitaal, het Dinsdag bedank. Khulu Phasiwe, Eskom-woordvoerder, het dié nuus aan Maroela Media bevestig. Govender se bedanking volg een dag nadat Anoj Singh, geskorste finansiële hoof van Eskom, ook bedank het. Sy bedanking volg nadat hy vroeg in Januarie weer in sy pos aangestel is ná hy in ŉ dissiplinêre verhoor onskuldig op alle aanklagte teen hom bevind is. “Phakamani Hadebe, die waarnemende uitvoerende Eskom-hoof, het vroeër vandag in ŉ brief die skriftelike bedanking van Prish Govender ontvang waarin hy aandui dat hy Eskom se diens met onmiddellike inwerkingtreding wil verlaat. Sy bedanking is aanvaar en dit beteken eenvoudig dat mnr. Govender van vandag af nié meer ŉ Eskom-werknemer is nie,” het gesê. Die parlementêre ondersoek na staatskaping en beweerde korrupsie by Eskom is Dinsdag hervat. Geen verband is nog tussen sy bedanking en die verhoor gelê nie. Govender is vroeër geskors omdat hy glo betrokke was by die skandaal met die firma McKinsey waar hy na bewering geld aan die firma betaal het in ŉ kontrak wat sedertdien onwettig en ongeldig verklaar is.